Cyathium

Cyathium (z grichiskego κύαϑοςEtymologija słowa "cyathium" ) jo specielny kwiśonkowy stołk, kótaryž jo pseudanthium a kaž kwiśonka wuglěda. Wustupujo jano w roźe wjelkowych mlokow (Euphorbia) znutśika swójźby wjelkomlokowych rostlinow (Euphorbiaceae).

 Natwaŕ 
Wón wobstoj z wjelgin reducěrowanych jadnotliwych kwiśonkow a njaso wusoke łopjeńka. Zwětšego su jadne žeńska kwiśonka a muske kwiśonki w pěś kupkach.
 Žeńska kwiśonka jo goła a dłujko wogonkata. Toś, wobstoj jano z płodnika z pěstku a njama kwiśonkowe łopjena. Wóna cesto jo dołoj zgibnjona. Pśi nejwětšych družynach njama periant.
 Muske kwiśonki su teke wogonkate. Wóni wobstoje jano z prošnika. Wóni wobdawaju žeńsku kwiśonku a stoje w zawitkach.
 Nosece łopjeńka muskich kwiśonkow wobdawaju ako wusoke łopjeńka ceły kwiśonkowy stołk.
 Mjaz nich su cesto eliptiske abo połmjasecowe nektarowe załzy. Załzy zgótowje nektar, kótaryž insektow pśiwabja.

Slědujucej pśerěza pśez cyatijow rozjasnjujotej tych njewšedny natwaŕ.

Legenda:
bWusoke łopjeńko, BrakteeiKwiśonkowa wobalka, InvolukrumgNektarowa załzaagPśiwisk nektaroweje załzyboKóńcyk kwiśonkoweje wobalki, BrakteolemfMuska kwiśonka, wogonkata proškowa nitka, kótaraž na kóńcyku 2 anterje njasojmfNjezdrjała muska kwiśonkaaProšnik, anterapmfWogonk muskeje kwiśonkiffŽeńska kwiśonka, krotko wogonkaty płodnik z pěstku, kótaregož dwójoźělne kóńcyki pěstu twórjeoPłodnik, ovariumsPěstkapffWogonk žeńskeje kwiśonki

 Nožki 

 Žrědła 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 262, pód lema Warzen-Wolfsmilch (Euphorbia verrucosa) 


 Ullstein Lexikon der Pflanzenwelt, 1973, ISBN 3-550-16019-4, bok 493, pód lema Wolfsmilchgewächse 

Kategorija:Kwiśonkowy stołk